Olenemata majanduse või tähtede hetkeseisust tuleb töövõtulepingute puhul tihti ette rikkumisi, ebakõlasid või lihtsalt äriplaanide muudatusi, mis tingivad lepingu ennetähtaegse lõpetamise tellija poolt.  Töövõtusuhetes on oluline teha vahet tellija poolt lepingu korralisel ülesütlemisel ja lepingust  taganemisel töövõtja rikkumise tõttu, kuna kasutatavast vahendist sõltub muuhulgas see, kas töövõtjal on õigus nõuda tellijalt tasu juba tehtud töö või veel tegemata töö eest.